అరుణ్ కుమార్ సాగర్

అరుణ్ కుమార్ సాగర్ (జననం 1 మే 1976) భారతదేశానికి చెందిన రాజకీయ నాయకుడు. ఆయన 2019, 2024లో జరిగిన లోక్‌సభ ఎన్నికలలో షాజహాన్‌పూర్ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
అరుణ్ కుమార్ సాగర్ బహుజన్ సమాజ్ పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 2012లో జరిగిన ఉత్తర ప్రదేశ్ శాసనసభ ఎన్నికలలో పోవాన్ శాసనసభ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి శకుంతల దేవి చేతిలో 8898 ఓట్ల  తేడాతో ఓడిపోయాడు. ఆయన పార్టీ వ్యతిరేక కార్యకలాపాల కారణంగా ఆయనను 2015 జూన్ 15న పార్టీ తొలగించింది. 

అరుణ్ కుమార్ సాగర్ అనంతరం భారతీయ జనతా పార్టీలో చేరి 2015లో పార్టీ బ్రజ్ ప్రాంత విభాగానికి ఉపాధ్యక్షుడిగా నియమితులయ్యాడు. ఆయన 2019లో జరిగిన లోక్‌సభ ఎన్నికలలో షాజహాన్‌పూర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి అమర్ చంద్ర జౌహర్‌పై 2,68,418 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

అరుణ్ కుమార్ సాగర్ 2024లో జరిగిన లోక్‌సభ ఎన్నికలలో షాజహాన్‌పూర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి జ్యోత్స్న గోండ్ పై 55,379 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.
మూలాలు 	   

వర్గం:1976 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:17వ లోక్‌సభ సభ్యులు